
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  6ης/24 Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 35/2024
Στη Λευκάδα σήμερα στις 28 του μηνός Φεβρουαρίου, του έτους 2024, ημέρα Τετάρτη και ώρα 15:30 ήρθε σε  δημόσια τακτική, δια ζώσης συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10, όπως αντικαταστάθηκαν με αυτές του άρθρου 6 του Ν.5056/23 και την υπ΄ αριθ. 1237/94548/06.11.2023 εγκύκλιο του Υπ. Εσωτερικών, ύστερα από την με αρ. πρωτ. 4063/23.2.2024 πρόσκληση του Προέδρου του, η οποία επιδόθηκε και δημοσιεύθηκε νόμιμα.
                                                ΠΑΡΟΝΤΕΣ                                                                      ΑΠΟΝΤΕΣ

	1
	Σκλαβενίτης Ευστάθιος (Πρόεδρος)
	1
	Γαντζίας Ιωάννης 

	2
	Καραγιάννης Αθανάσιος
	2
	Αραβανή Χριστίνα 

	3
	Σκληρός Φίλιππος 
	3
	Γιαννιώτης Παναγιώτης 

	4
	Κάτσενου Θεοδώρα
	4
	Γιαννούτσος Χαράλαμπος 

	5
	Βεργίνης Σπυρίδων 
	5
	Τσιρογιάννης Γεώργιος 

	6
	Μαργέλη Μαρία 
	6
	

	7
	Μπακογιώργος Χρήστος 
	7
	(οι οποίοι ήταν απόντες 

	8
	Κονιδάρης Κωνσταντίνος 
	8
	 αν και κλήθηκαν νόμιμα)

	9
	Αρματάς Γεράσιμος 
	9

	Λάζαρης Αρίστος 

	12
	

	13
	Λάζαρης Νικόλαος 

	Αργυρός Νικόλαος 

	Δρακονταειδής Κωνσταντίνος  
	20
	

	21
	Σέρβος Κωνσταντίνος 
	21

	Θερμός Ευάγγελος 
	22
	

	23
	Βερροιώτης Ευάγγελος 
	23
	

	24
	Βεροιώτης Αλέξανδρος 
	24

	26
	

	27

	28
	
	28
	

	29
	
	29
	


Ο Δήμαρχος Δρ. Ξενοφών Ν. Βεργίνης, προσκλήθηκε και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα είκοσι τέσσερα (24)  μέλη, ο Πρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Τέθηκε για συζήτηση ένα (1) θέμα Εκτός Ημερήσιας Διάταξης

Οι Δ.Σ. Μπελεγρίνος Σπυρίδων και  Κάτσενου Θεοδώρα, αποχώρησαν πριν την συζήτηση του 9ου θέματος της Η.Δ.

Οι Δ.Σ. Θερμός Ευάγγελος, Μπακογιώργος Χρήστος και Λάζαρης Αρίστος, αποχώρησαν πριν την συζήτηση του 14ου θέματος της Η.Δ. Ο Δ.Σ. Λάζαρης Αρίστος, επανήλθε πριν την συζήτηση του 17ου θέματος της Η.Δ.

Ο Δ.Σ. Καραγιάννης Αθανάσιος, αποχώρησε πριν την συζήτηση του 24ου θέματος της Η.Δ.

ΘΕΜΑ 9ο: Απόφαση ΔΣ για έγκριση ψηφίσματος  σχετικά με την ίδρυση μη κρατικών πανεπιστημίων.

                                    Εισηγητής: Ευάγγελος Βερροιώτης, επικεφαλής Δ.Π. «ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ»

Ο Πρόεδρος του Δημ. Συμβουλίου κ. Ευστάθιος Σκλαβενίτης, έδωσε τον λόγο στον κ. Ευάγγελο Βερροιώτη, επικεφαλής της Δ.Π. «ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ», ο οποίος εισηγούμενος το θέμα, έθεσε υπόψη των μελών του Δ.Σ. το παρακάτω ψήφισμα:
«ΨΗΦΙΣΜΑ ΑΠΟ ΤΗ «ΛΑΪΚΗ ΣΥΣΠΕΙΡΩΣΗ»


Η κυβέρνηση και το Υπουργείο Παιδείας, Αθλητισμού και Θρησκευμάτων, ανακοίνωσαν το προσεχές διάστημα την κατάθεση νομοσχεδίου με τίτλο «ελεύθερο πανεπιστήμιο» και με βασικό σκοπό τη δυνατότητα ίδρυσης «μη κρατικών», δηλαδή ιδιωτικών πανεπιστημίων.


Το νομοσχέδιο παραβιάζει το άρθρο 16 του ελληνικού Συντάγματος, καθώς υπάρχει ρητή αναφορά σε αυτό ότι «η ανώτατη εκπαίδευση παρέχεται αποκλειστικά από ιδρύματα που αποτελούν νομικά πρόσωπα δημοσίου δικαίου, υπό την εποπτεία του κράτους».


Με το νομοσχέδιο αυτό, διαμορφώνεται μια μεγάλη αγορά πτυχίων, με 3ετή, 4ετή, 5ετή προγράμματα σπουδών, τα οποία θα είναι ισότιμα και πανεπιστημιακά αναγνωρισμένα, ενώ καταργείται ο ενιαίος μέχρι τώρα τρόπος πρόσβασης στα πανεπιστήμια και έτσι η εισαγωγή σε αυτά θα κρίνεται ακόμα περισσότερο ανάλογα με την οικονομική δυνατότητα κάθε οικογένειας. Δηλαδή με ανισότιμο και τελικά άδικο τρόπο.


Άλλωστε, καθόλου αθώο δεν είναι ότι στο νομοσχέδιο, μια πρόβλεψη – όπως το ίδιο το ΥΠΑΙΘ ανακοίνωσε – αφορά στη μεταφορά της ευθύνης για το άνοιγμα και το κλείσιμο τμημάτων στα ίδια τα πανεπιστήμια.


Το Δημοτικό Συμβούλιο για τους παραπάνω λόγους:


1. Θεωρεί ότι αυτό που χρειάζεται η κοινωνία και τα παιδιά μας είναι το δημόσιο και αναβαθμισμένο πανεπιστήμιο. Αυτό είναι που πρέπει να στηρίξει η πολιτεία.


2. Δηλώνει απερίφραστα την αντίθεσή του στην ίδρυση μη κρατικών πανεπιστημίων.»
Στη συνέχεια ο Δήμαρχος, Δρ. Ξενοφών Ν. Βεργίνης, καταθέτει το παρακάτω ψήφισμα της Δ.Π. «Λευκάδα μπορείς»:
«ΠΡΟΤΕΙΝΟΜΕΝΟ ΨΗΦΙΣΜΑ ΑΠΟ ΤΗΝ ΔΗΜΟΤΙΚΗ ΠΑΡΑΤΑΞΗ «Λευκάδα μπορείς» 

Το νομοσχέδιο του Υπουργείου Παιδείας, Αθλητισμού και Θρησκευμάτων με τίτλο «Ελεύθερο Πανεπιστήμιο» αποτελεί ιστορική μεταρρύθμιση, μέσα από την οποία αναβαθμίζεται και το δημόσιο πανεπιστήμιο. Με τον όρο «Ελεύθερο Πανεπιστήμιο» περιγράφεται η διπλή «απελευθέρωση» που επιδιώκεται για το ελληνικό πανεπιστήμιο: Αφενός, η οικονομική ενίσχυση, αναβάθμιση  και πρόσθετη αυτονομία των δημόσιων ακαδημαϊκών ιδρυμάτων και αφετέρου η αποδέσμευση της τριτοβάθμιας εκπαίδευσης από ένα αναχρονιστικό κρατικό μονοπώλιο.

Η προοπτική θέσπισης μη κερδοσκοπικών ανώτατων εκπαιδευτικών ιδρυμάτων δημιουργεί για τη χώρα μας πολλαπλά οφέλη, ήτοι: Ενίσχυση της οικονομίας μας, με την προσέλκυση φοιτητών από το εξωτερικό, ενώ περαιτέρω πολλοί από τους 40.000 Έλληνες φοιτητές, που αναζητούν τις σπουδές τους στο εξωτερικό, θα μπορούν τώρα πια αυτονόητα να το κάνουν στην χώρα μας. Εγκαταλείπεται μια αγκύλωση του παρελθόντος που «δαιμονοποιούσε» την ύπαρξη μη κρατικών πανεπιστημίων, σαν να επρόκειτο να καταργήσουν τη δημόσια εκπαίδευση. Αυτό ρητά και κατηγορηματικά δεν πρόκειται να συμβεί, καθόσον προτεραιότητα του νομοσχεδίου είναι το δημόσιο Πανεπιστήμιοκαι προβλέπεται ότι θα αυξηθούν οι τακτικές δαπάνες για την τριτοβάθμια εκπαίδευση,από τον Τακτικό Προϋπολογισμό, το Ταμείο Ανάκαμψης και το ΕΣΠΑ. Η Ελλάδα, παύει να αποτελεί μια παγκόσμια εξαίρεση, ως χώρα που δεν έχει επιτρέψει την ίδρυση μη κρατικών, μη κερδοσκοπικών τμημάτων ΑΕΙ. 

Το Δημοτικό Συμβούλιο για τους ανωτέρω λόγους: 

Τάσσεται απερίφραστα υπέρ του νομοσχεδίου του Υπουργείου Παιδείας, Αθλητισμού και Θρησκευμάτων με τίτλο «Ελεύθερο Πανεπιστήμιο». 

Ο επικεφαλής της Δ.Π. «ΣΥΓΧΡΟΝΗ ΛΕΥΚΑΔΑ» κ Χαράλαμπος Καλός, καταθέτει το παρακάτω ψήφισμα:
«ΠΡΟΤΑΣΗ ΨΗΦΙΣΜΑΤΟΣ  ΤΗΣ ΔΗΜΟΤΙΚΗΣ ΠΑΡΑΤΑΞΗΣ «ΣΥΓΧΡΟΝΗ ΛΕΥΚΑΔΑ» ΓΙΑ ΤΗΝ ΙΔΡΥΣΗ ΜΗ ΚΡΑΤΙΚΩΝ ΠΑΝΕΠΙΣΤΗΜΙΩΝ

Θεμελιώδης αρχή της θέσης μας για την ανώτατη παιδεία, είναι η πρωτοκαθεδρία του ισχυρού δημόσιου πανεπιστημίου στο εκπαιδευτικό σύστημα. Όλες οι επιμέρους ρυθμίσεις, όσον αφορά τη δυνατότητα ίδρυσης και λειτουργίας μη κρατικών, μη κερδοσκοπικών πανεπιστημίων, πρέπει να είναι προσαρμοσμένες σε αυτή την αρχή. Η λειτουργία των μη κρατικών μη κερδοσκοπικών πανεπιστημίων επιβάλλεται να εξυπηρετεί την αναβάθμιση της παιδείας, την πρόοδο της γνώσης και την κοινωνική κινητικότητα, όχι την επιχειρηματική ελευθερία των ιδιοκτητών τους. Για εμάς, η παιδεία δεν είναι απλά παροχή υπηρεσιών, αλλά ένα κοινωνικό αγαθό. 
Οι τρεις άξονες των θέσεων μας είναι οι ακόλουθοι :
· Υποχρεωτικός και διασφαλισμένος ο μη κερδοσκοπικός χαρακτήρας των μη κρατικών ιδρυμάτων για την εξασφάλιση της λειτουργίας τους προς όφελος της έρευνας, της διδασκαλίας και των φοιτητών.

· Ομαλή ένταξη των μη κερδοσκοπικών ιδρυμάτων στην ανώτατη εκπαίδευση, με κοινό σύστημα εισαγωγής, ενίσχυση της αποκέντρωσης και αποφυγή κορεσμού αντικειμένων σπουδών.

· Διαμόρφωση κοινού πλαισίου διασφάλισης ποιότητας για τα δημόσια και τα μη κρατικά ιδρύματα, ώστε να προστατεύονται ο χρόνος, οι πόροι και η προσπάθεια των φοιτητών.

Το Δημοτικό Συμβούλιο Λευκάδας τάσσεται υπέρ της λειτουργίας μη κρατικών, μη κερδοσκοπικών φορέων στον ακαδημαϊκό χάρτη μόνο εφόσον αυτή συμβάλλει στη βελτίωση και συμπλήρωση του δημόσιου συστήματος και όχι στον ανταγωνισμό των υπαρχόντων δημόσιων πανεπιστημιακών ιδρυμάτων.»
Ο επικεφαλής της Δ.Π. «ΟΛΟΙ ΓΙΑ ΤΗ ΛΕΥΚΑΔΑ» κ. Δρακονταειδής Κων/νος, πρότεινε την διαμόρφωση του ψηφίσματος της Δ.Π. «Λαϊκή Συσπείρωση» το οποίο και αποδέχτηκε η Δ.Π. «Λαϊκή Συσπείρωση» και κατατίθεται πλέον ως ενιαία πρόταση των δύο παρατάξεων, και έχει ως εξής:

«Η κυβέρνηση και το Υπουργείο Παιδείας, Αθλητισμού και Θρησκευμάτων, ανακοίνωσαν το προσεχές διάστημα την κατάθεση νομοσχεδίου με τίτλο «ελεύθερο πανεπιστήμιο» και με βασικό σκοπό τη δυνατότητα ίδρυσης «μη κρατικών», δηλαδή ιδιωτικών πανεπιστημίων.


Το νομοσχέδιο παραβιάζει το άρθρο 16 του ελληνικού Συντάγματος, καθώς υπάρχει ρητή αναφορά σε αυτό ότι «η ανώτατη εκπαίδευση παρέχεται αποκλειστικά από ιδρύματα που αποτελούν νομικά πρόσωπα δημοσίου δικαίου, υπό την εποπτεία του κράτους».


Με το νομοσχέδιο αυτό, διαμορφώνεται μια μεγάλη αγορά πτυχίων, με 3ετή, 4ετή, 5ετή προγράμματα σπουδών, τα οποία θα είναι ισότιμα και πανεπιστημιακά αναγνωρισμένα, ενώ καταργείται ο ενιαίος μέχρι τώρα τρόπος πρόσβασης στα πανεπιστήμια και έτσι η εισαγωγή σε αυτά θα κρίνεται ακόμα περισσότερο ανάλογα με την οικονομική δυνατότητα κάθε οικογένειας. Δηλαδή με ανισότιμο και τελικά άδικο τρόπο.


Άλλωστε, καθόλου αθώο δεν είναι ότι στο νομοσχέδιο, μια πρόβλεψη – όπως το ίδιο το ΥΠΑΙΘ ανακοίνωσε – αφορά στη μεταφορά της ευθύνης για το άνοιγμα και το κλείσιμο τμημάτων στα ίδια τα πανεπιστήμια.


Το Δημοτικό Συμβούλιο για τους παραπάνω λόγους:

1. Δηλώνει απερίφραστα την αντίθεσή του στην ίδρυση μη κρατικών πανεπιστημίων και ζητά την απόσυρση του Νομοσχεδίου.
2. Είναι κατηγορηματικά αντίθετο με ην επιχειρούμενη παράκαμψη του άρθρου 16 του Συντάγματος, όπως και σε κάθε σκέψη για αναθεώρησή του.
3. Ζητά την ουσιαστική αύξηση της κρατικής χρηματοδότησης για την κάλυψη των αναγκών φοιτητών και εργαζομένων στα ΑΕΙ.
4. Θεωρεί αυτό που χρειάζεται η κοινωνία και τα παιδιά μας είναι δωρεάν, σύγχρονη και αναβαθμισμένη δημόσια εκπαίδευση για όλους, από το Νηπιαγωγείο έως το Πανεπιστήμιο.»
Ακολούθησε ψηφοφορία επί των κατατεθειμένων ανωτέρω ψηφισμάτων.

Υπέρ του ψηφίσματος του κ. Δημάρχου, ψήφισαν δώδεκα (12) Δ.Σ. οι κ.κ. Σκλαβενίτης Ευστάθιος, Καραγιάννης Αθανάσιος, Σκληρός Φίλιππος, Βεργίνης Σπυρίδων, Μαργέλη Μαρία, Μπακογιώργος Χρήστος, Κονιδάρης Κων/νος, Αρματάς Γεράσιμος, Λάζαρης Αρίστος, Κωνσταντινίδη Σεβαστή, Σολδάτος Γεώργιος και Λάζαρης Νικόλαος.
Υπέρ του ψηφίσματος της Δ.Π. «ΣΥΓΧΡΟΝΗ ΛΕΥΚΑΔΑ» ψήφισαν πέντε (5) Δ.Σ. οι κ.κ. Καλός Χαράλαμπος, Λύγδας Σπυρίδων, Πεντεσπίτης Νικόλαος, Γαζής Γεώργιος και Αργυρός Νικόλαος.
Υπέρ του κοινού ψηφίσματος των Δ.Π. «ΟΛΟΙ ΓΙΑ ΤΗ ΛΕΥΚΑΔΑ» και «Λαϊκή Συσπείρωση», ψήφισαν πέντε (5) Δ.Σ. οι κ.κ. Δρακονταειδής Κων/νος, Σέρβος Κων/νος, Θερμός Ευάγγελος, Βερροιώτης Ευάγγελος και Βεροιώτης Αλέξανδρος.

Το Δ.Σ. αφού έλαβε υπόψη του τα ανωτέρω 

ΚΑΤΑ ΠΛΕΙΟΨΗΦΙΑ ΑΠΟΦΑΣΙΖΕΙ


Την έκδοση του παρακάτω ψηφίσματος της Δ.Π. «Λευκάδα μπορείς» 
Το νομοσχέδιο του Υπουργείου Παιδείας, Αθλητισμού και Θρησκευμάτων με τίτλο «Ελεύθερο Πανεπιστήμιο» αποτελεί ιστορική μεταρρύθμιση, μέσα από την οποία αναβαθμίζεται και το δημόσιο πανεπιστήμιο. Με τον όρο «Ελεύθερο Πανεπιστήμιο» περιγράφεται η διπλή «απελευθέρωση» που επιδιώκεται για το ελληνικό πανεπιστήμιο: Αφενός, η οικονομική ενίσχυση, αναβάθμιση  και πρόσθετη αυτονομία των δημόσιων ακαδημαϊκών ιδρυμάτων και αφετέρου η αποδέσμευση της τριτοβάθμιας εκπαίδευσης από ένα αναχρονιστικό κρατικό μονοπώλιο.

Η προοπτική θέσπισης μη κερδοσκοπικών ανώτατων εκπαιδευτικών ιδρυμάτων δημιουργεί για τη χώρα μας πολλαπλά οφέλη, ήτοι: Ενίσχυση της οικονομίας μας, με την προσέλκυση φοιτητών από το εξωτερικό, ενώ περαιτέρω πολλοί από τους 40.000 Έλληνες φοιτητές, που αναζητούν τις σπουδές τους στο εξωτερικό, θα μπορούν τώρα πια αυτονόητα να το κάνουν στην χώρα μας. Εγκαταλείπεται μια αγκύλωση του παρελθόντος που «δαιμονοποιούσε» την ύπαρξη μη κρατικών πανεπιστημίων, σαν να επρόκειτο να καταργήσουν τη δημόσια εκπαίδευση. Αυτό ρητά και κατηγορηματικά δεν πρόκειται να συμβεί, καθόσον προτεραιότητα του νομοσχεδίου είναι το δημόσιο Πανεπιστήμιο και προβλέπεται ότι θα αυξηθούν οι τακτικές δαπάνες για την τριτοβάθμια εκπαίδευση,από τον Τακτικό Προϋπολογισμό, το Ταμείο Ανάκαμψης και το ΕΣΠΑ. Η Ελλάδα, παύει να αποτελεί μια παγκόσμια εξαίρεση, ως χώρα που δεν έχει επιτρέψει την ίδρυση μη κρατικών, μη κερδοσκοπικών τμημάτων ΑΕΙ. 

Το Δημοτικό Συμβούλιο για τους ανωτέρω λόγους: 

Τάσσεται απερίφραστα υπέρ του νομοσχεδίου του Υπουργείου Παιδείας, Αθλητισμού και Θρησκευμάτων με τίτλο «Ελεύθερο Πανεπιστήμιο». 

            Η απόφαση αυτή πήρε αρ. 35/2024.
    

     Ο ΠΡΟΕΔΡΟΣ



           Τα παρόντα μέλη

       
        ΕΥΣΤΑΘΙΟΣ ΣΚΛΑΒΕΝΙΤΗΣ

